Агенцијата за заштита на правото на слободен пристап до информациите од јавен карактер, врз основа на член 106 став 2 и став 3 од Законот за општата управна постапка („Службен весник на Република Македонија“ бр.124/15), а согласно член 27 и член 34 став 1 од Законот за слободен пристап до информации од јавен карактер („Службен весник на Република Северна Македонија“ бр. 101/19) и Упатството за спроведување на Законот за слободен пристап до информации од јавен карактер („Службен весник на Република Северна Македонија“ бр.60/20) постапувајќи по Жалба изјавена од Адвокат Влатко Китановски од Адвокатско друштво Китановски од Скопје, поднесена против Општина Струга, по предметот Барање за пристап до информации од јавен карактер, на ден 13.05.2025 година, го донесе следното:

 **Р Е Ш Е Н И Е**

**СЕ ЗАПИРА** постапката по Жалбата изјавена од Адвокат Влатко Китановски од Адвокатско друштво Китановски од Скопје, поднесена против Општина Струга, заведена во Агенцијата под бр.08-169 на 29.04.2025 година, по предметот Барање за пристап до информации од јавен карактер, **поради тоа што Жалбата се смета за повлечена**.

 **О Б Р А З Л О Ж Е Н И Е**

Адвокат Влатко Китановски од Адвокатско друштво Китановски од Скопје, како што е наведено во Жалбата, преку електронска пошта на 25.03.2025 година поднело Барање за пристап до информации од јавен карактер до Општина Струга со кое побарал по е-маил да му се достави фотокопија или електронски запис од следните информации:

„1.Дали од страна на општина Струга е донесена Одлука, согласност или друг вид на акт со која се регулира начинот на работа, функционирањето, одржувањето, редот и мерките за безбедност кои што треба да се преземат за стопанисување со водни и рекреативни површини (базени) кој се во склоп на спорство рекреативни центри или во склоп на хотелски единици на подрачјето на градот Струга?

1. Доколку таква одлука, согласност или друг вид на акт е донесен од страна на општина Стуга, да ја доставите одлуката, согласноста, или актот што се применувале и биле во важност во изминатата 2024 година?“

 Имателот на информации на ова Барање не одговорил во законски предвидениот рок, поради што Барателот на информацијата, во законски предвидениот рок, поднел Жалба заведена во Агенцијата со бр.08-169 на 29.04.2025 година.

Агенцијата, преку е-маил заведен под бр.08-169 од 30.04.2025 година, ја препрати Жалбата до Имателот на информации и побара во рок од 7 дена да се произнесе по истата и до Агенцијата да ги достави сите списи во врска со предметот.

На 08.05.2025 година по електронски пат Имателот на информации до Агенцијата достави Решение бр.03-1798/2 од 06.05.2025 година со кое Барањето на Барателот се прифаќа. Во Решението е наведено: „Начинот на работа, функционирањето, одржувањето, редот и мерките на безбедност кои што треба да се преземат за стопанисување со водни и рекреативни површини (базени) кои се во склоп на спортско-рекреативните центри не потпаѓа по надлежност на Општина Струга...“

 На 13.05.2025 година Барателот на информаци до Агенцијата достави е-маил заведен под бр. 08-169, со кој ја извести Агенцијата дека „Ве известуваме дека ја повлекувамe Жалбата поднесена до Агенцијата ...од 29.04.2025 година од причина што од Ваша страна ни беше доставено Решението донесено од Општина Струга ...“

 Агенцијата за заштита на правото на слободен пристап до информациите од јавен карактер, согласно одредбите од Законот за слободен пристап до информации од јавен карактер и Законот за општата управна постапка **ЈА ЗАПРЕ ПОСТАПКАТА** по Жалбата,

поради тоа што Барателот истата ја повлекол пред донесување на управен акт од второстепениот орган.

Согласно погоренаведеното, Агенцијата за заштита на правото на слободен пристап до информациите од јавен карактер одлучи како во диспозитивот на ова Решение.

Ова Решение е конечно во управната постапка и против него нема место за жалба.

**ПРАВНА ПОУКА:** Против ова Решение странката може да поведе управен спор пред Управниот суд во рок од 30 дена.

 **Директор,**

 **Пламенка Бојчева**